38 



Kaolinens Alder. 



Et vigtigt Spørgsmaal angaaende Kaolinen er dette, i hvilken geo- 

 logisk Periode den Omdannelse er gaaet for sig, hvorved Kaolinen 

 er opstaaet af Graniten. Fra ældre Forfattere har man ingen be- 

 stemt udtalle Anskuelser derom; Forchhammer (Om de bornholmske 

 Kiilformationer S. 16 — 17) fremhæver dog, at »Porcellainsjorden« i 

 Knudsker hører til samme Dannelsestid som de jærnfri Sandstene, 

 der af ham henføres til Bornholms Kniformation. Derimod udtaler 

 hverken Johnstrup eller Cohen og Deecke sig angaaende Kaolinens 

 Alder. Johnstrup havde dog, saaledes som han mundtlig havde med- 

 delt Prof. Ussing, flere Steder »iagttaget kulførende Dannelser liggende 

 oven paa Kaolinen paa en saadan Maade, at han maatte anse denne 

 for ældre end hine«. Ussing (1902. S. 65 — 66) har senere fremstillet 

 disse Forhold saaledes, at Sagen derved maatte anses for afgjort. Ved 

 et Besøg, som jeg i 1899 sammen med Prof. Ussing gjorde i Buske- 

 gaards gamle Kaolingrav, henledede den daværende Bestyrer for Kao- 

 linværket, Hr. Scheirye, vor Opmærksomhed paa et Sted, hvor man 

 kunde se Overlejring af Sandlag oven paa Kaolinen. Direkte Over- 

 lejring af Sand- og Lerlag har jeg siden haft Lejlighed til at studere 

 baade i Buskegaards nye Grav og i Rabekkegaards Grav. Desuden 

 har jeg faaet Meddelelse om adskillige Fund af Ler- og Sandlag over- 

 lejrende Kaolinen, der er fremkomne ved Boringer og Gravninger. 



Oven paa Kaolinen kunde man i den gamle Buskegaardsgrav se 

 et Lag af graaligt Sand, der paa sine Steder var meget grofl. Dette 

 Sand var ganske af samme Slags som den Masse, der bliver tilbage 

 ved Kaolinens Slæmning; dog indeholdt det Kulfragmenter og enkelte 

 Svovlkisstykker, der let forvitrede i det vandførende Sand. I dette 

 Sand fandtes ogsaa uregelmæssige Klumper eller Boller af en graalig- 

 grøn Sandsten, der rimeligvis er sammenkittet af kulsurt Jærnforilte. 

 Denne Sandsten viser ikke, lige saa lidt som Sandet, nogen tydelig 

 Lagdeling. I denne Sandsten fandtes en Krybdyrtand og nogle Skaller 

 af en Estheria (rimeligvis den samme, som findes i Jernsten ved Born- 

 holms Lervarefabrik), og en Del Cykadéfrø, Carpolithus sp. 



I den ny Kaolingrav ved Buskegaard fandtes oven over Kaolinen 

 baade Lag af hvidt Sand og af gulliggrønt og graat Ler, men kun 

 af ubetydelig Mægtighed; Sandet er ca. 0,7 m mægtigt 



Det Sted, hvorfra man har faaet de mest udførlige og overskue- 

 lige Oplysninger om det, der overlejrer Kaolinen, er ved Rabekkegaard, 

 hvor man i den sydlige Del af Graven har haft god Lejlighed til at 

 studere Lagrækken, og hvor en Mængde Boringer er bleven udførte. 

 I Graven fandtes nærmest over Kaolinen et Sandlag, der hældede 

 stærkt mod Syd og Sydvest; dets Mægtighed kunde ikke sikkert maa- 

 les, men var næppe over 2 m. Sandet var her for den største Del 



